ועדת הכספים, כנסת 16, פרוטוקול מספר 317, 2006-02-20 10:30

יעקב ליצמן: אני פותח את הישיבה.

יעקב ליצמן: על סדר היום - בקשה לדחיית מועדים לפי סעיף 10(ו) לחוק מימון מפלגות.

יעקב ליצמן: איפה חברי הכנסת שהגישו בג"ץ, שטוענים שיש מחטפים בוועדה?

יעקב ליצמן: רבותיי, הם לא משתתפים בישיבה.

יעקב ליצמן: למען השעון, עכשיו שלוש דקות אחרי 10 וחצי, שלא יבואו אחר כך בטענות.

יעקב ליצמן: מר שמואל גולן, בבקשה.

שמואל גולן: אדוני היושב-ראש, לפי סעיף 10(ג) לחוק מימון מפלגות, הסיעות בכנסת אמורות להגיש למבקר המדינה דין וחשבון שוטף לשנת 2005.

שמואל גולן: הן צריכות להגיש את זה ב-12.3.2006.

שמואל גולן: בנוסף לזה, כידוע לכך, ב-28 במרץ יש מערכת בחירות לכנסת השבע-עשרה, ובהתאם לחוק, 12 שבועות לאחר מכן הן צריכות להגיש לנו את הדין וחשבון, ואנחנו אמורים 20 שבועות לאחר מכן להגיש את הדין וחשבון ליושב-ראש הכנסת.

שמואל גולן: ביקשנו לבצע איחוד של שלושת מערכות החשבונות, כך שכולם יגישו ביולי, בהתאם לתאריך שכתבנו לך במסמך, אדוני היושב-ראש.

שמואל גולן: לאחר שאנחנו נבדוק את זה, כמובן נגיש את זה ליושב-ראש הכנסת בדצמבר.

יעקב ליצמן: אני מבין שאין הערות.

יעקב ליצמן: אם כך, נצביע.

יעקב ליצמן: מי בעד בקשת מבקר המדינה לדחיית מועדים לפי סעיף 10(ו) לחוק מימון מפלגות, התשל"ג-1973?

יעקב ליצמן: מי נגד?

יעקב ליצמן: אני מבין שאין הערות.

יעקב ליצמן: אם כך, נצביע.

יעקב ליצמן: מי בעד בקשת מבקר המדינה לדחיית מועדים לפי סעיף 10(ו) לחוק מימון מפלגות, התשל"ג-1973?

יעקב ליצמן: מי נגד?

יעקב ליצמן: בעד - כולם נגד - אין

יעקב ליצמן: הבקשה לדחיית מועדים לפי סעיף 10(ו) לחוק מימון מפלגות - נתקבלה.

יעקב ליצמן: תודה רבה.